
216/2026. (VI.24.) határozata

a Mór 4256/3 hrsz-ú közterület fásítására vonatkozó kérelem tárgyában

Mór Városi Önkormányzat Képviselő-testülete  hozzájárulását adja a Mór 4256/3 hrsz-ú kivett közterület megnevezésű ingatlanon fás szárú növények Móri Városvédő és Szépítő Egyesület (a továbbiakban: Egyesület) által történő telepítéséhez az alábbi feltételekkel:

1.) A fás szárú növények védelméről, kivágásáról és pótlásáról szóló 15/2014. (VII.2.) önkormányzati rendelet 7. § (1) bekezdése alapján az Egyesületnek a fák és cserjék telepítéséhez a jegyzőtől engedélyt kell kérnie.

2.) A közúti közlekedésről szóló 1988. évi I. törvény 42/A. § (1) bekezdés b) pontja szerint a közút területének határától számított két méteren belül, amennyiben fa ültetésére kerülne sor a telepítés előtt a MAGYAR KÖZÚT NONPROFIT ZRt-től, mint vagyon kezelőtől a közútkezelői hozzájárulás be kell szerezni.

3.) Az Egyesület vállalja a fás szárú növények beszerzését és telepítését a határozat mellékletét képező Fásítási terv szerint. A fásítás tulajdonjogot nem keletkeztet.

4.) A fásítást követően a terület gondozását továbbra is a MÓR-HOLDING Kft. végzi a város zöldfelületeinek fenntartására és ápolására kötött vállalkozási szerződés szerint.

A Képviselő-testület felkéri a jegyzőt, hogy döntéséről az Egyesületet tájékoztassa.


Határidő: 2026.07.15.
Felelős: jegyző(Városfejlesztési és -üzemeltetési Iroda)

